Megszüntették Miskolcon a türelmi zónát
Betiltotta Miskolc önkormányzati közgyűlése csütörtökön, hogy a prostituáltak a jövőben szabadon folytathassák mesterségüket a város erre kijelölt utcájában.
Miskolc önkormányzata 2001-ben, az országban elsőként és eddig egyedüliként jelölt ki a Tiszai pályaudvar melletti Szinva utcában mintegy kétszáz méternyi területet a prostituáltak számára. Ezt követően hazai és külföldi örömlányok szállták meg a környéket; viselkedésük miatt a helybéli lakosok többször is tiltakoztak. A város közgyűlése ezért úgy döntött, hogy Miskolc egy másik, az autóforgalom által kevésbé látogatott ipartelepi helyén, a Besenyői utcában jelöli ki az új türelmi zónát. Néhány hónap elteltével azonban ezen utca lakói is feljelentést tettek a miskolci önkormányzatnál. Miskolc város csütörtöki közgyűlése ezért többségi szavazással arról döntött, hogy beszünteti a borsodi megyeszékhelyen a "hivatalos" prostitúciót. (MTI)